БОЛЕЗНЕНА ЛЮБОВ = Епизод 11 =
Жена ти отиде да даде урок на онази жена.
Погледни се. Погледни се само!
Повече не искам да те виждам.
Къде си мислиш, че отиваш?! Ще видиш ти!
Умри! Чудовище, умри!
Достатъчно!
Нямаш ли достойнство? Нямаш ли гордост?
Трябва ли да се държиш толкова налудничаво?
Да, луда съм!
Луда съм!
И Су Хуан!
Колко дълго трябва да търпя обидите на жена ти?
Защо трябва да бъда унижавана по този начин?
Не знам какво да кажа…
Наистина нямам какво да кажа.
Срамувам се дори да ти кажа, че съжалявам.
Срамуваш се да кажеш "съжалявам"?
На кого трябва да се извиняваш сега?
На кого най-много дължиш извинение?
Моля те, спри!
Да спра? Да спра какво?
Щеше да ме удариш, нали?
Никога няма да забравя какво направи тя.
Как да спра?! - Направи достатъчно!
Достатъчно й навреди!
Затова, моля те, спри да я измъчваш!
Пусни ме!
Ще се боря с нея, докато една от нас не падна мъртва!
Пусни ме! Пусни ме!
Пусни я!
Ще се свърши ли с тази злочеста съдба,
ако падна пред теб на колене?
Ако коленича, ще ме оставиш ли на мира?
Върви си. Бързо си върви!
И Су Хуан, моля те, не се меси.
Правя го за собственото си спокойствие.
Не трябва да правиш нищо.
Ако някой трябва да коленичи, това съм аз.
Колко трогателно!
Но няма ли да е твърде нечестно,
ако греховете се опрощаваха с едно падане на колене?
Искаш спокойствие?
Кой казва, че го заслужаваш?
Тя все още е жената, която обичаш,
трябва ли да се държиш толкова надменно?
Ще се държа с нея както поискам.
И тази жена трябва да понася моето недоволство.
Не е ли типично за нас?
Вероятно съм прав, щом даже не смееш да ме погледнеш в очите.
Все още не си се отказала от навика да бягаш?
Нима мислиш, че с бягство можеш да се измъкнеш от тази каша?
Върни се тук.
Канг Йонг Ги, не смей да ми нареждаш какво да правя.
С вас тримата…
нямам нищо общо.
И не бягам!
Тръгвам си. Нямам причина да оставам.
Хубаво е да се види, че все още постъпваш правилно.
Точно така. Сигурно ме мразиш до смърт.
Нараних те толкова много, че сигурно ме мразиш.
Какво искаш да направя?
Какво се надяваш да направя?
Никога не губиш хладнокръвието си, нали?
На Джонг Ин, какво да направя?
Не желая да простя глупостта ти.
Все още обмислям какво да правя с теб.
Добре. Направи каквото ти казва сърцето.
Защото точно това ще направя аз.
Ако някога си я обичал, остави я на мира.
Готов съм да коленича
и искрено да поискам прошка, от теб и сестра ти.
Моля ви, да ми простите.
Съжалявам, че те нараних.
Съжалявам, че видях нейната болка, преди да забележа твоята.
Съжалявам, че не успях да те обикна.
Негодник!
Как да те оставя, как?
Спри да се унижаваш.
Каза, че искрено ще паднеш на колене и ще молиш за прошка?
Има ли някаква истина в казаното от теб?
Ако беше искрен,
тогава още в началото на връзката ми с Ин Джонг,
когато настоятелно те умолявах,
щеше да застанеш на наша страна.
Моля те, не забравяй днешния ден.
Никога не забравяй как коленичих пред теб и сестра ти.
Точно така, И Су Хуан.
Защо? Обичам тази жена, защо да не мога да бъда с нея?
Не мога да живея без нея.
Страхливка.
Защо спря да вярваш в любовта ни?
Ти!
Никога няма да ти простя!
Изпълних чистото ти сърце с омраза.
Какво да правя?
Закарай я у дома.
Отдавна не сме се виждали…
Странно е да те гледам облечен в този костюм.
Сега си един по-различен Йонг Ги.
Изглеждаш много добре.
Как си?
Добре съм, разбира се! Това не може да се каже за Ин Джонг.
Не смея да те поканя у дома…
Ще вървя.
Какво правиш тук?
Ужасно ме боли,
но не защото любовта свърши,
а защото все още те обичам.
Пейка.
Само изглежда като пейка, но е необикновена.
Това е пейка за влюбени. Веднъж ти казах,
че се надявам любовта ни да бъде по равно споделена и от двама ни.
Но все пак моята любов ще бъде по-тежка
и така пейката винаги ще се накланя в моята посока.
Когато се появят някакви проблеми или трудности…
и двамата трябва да седнем заедно тук.
Да седнем заедно, за да възстановим равновесието.
Трябва да упорстваме.
Не бива да се предаваме.
Трябва винаги да търсим решение в името на любовта ни един към друг.
На Ин Джонг,
още веднъж ще ти позволя да седнеш на нашата пейка.
Трябва да намеря начин да стигна до теб…
Жените плачат от любов,
а мъжете плачат за себе си.
Мъжете плачат заради отхвърлената си обич,
гневят се на загубата й
и трудно забравят любовта.
Така че те плачат, защото се срамуват.
Дете! За твоите проблеми говоря, защо не ми обръщаш внимание?
Какво да кажа?
Каквото и да кажа, ще прозвучи като оправдание.
Не ми пречи!
Трябва да довърша жилетката за баба Ок Хи.
Като се замисля,
Йонг Ги страда най-много в момента.
Не е ли така?!
Животът му никога не е бил лесен!
От съвсем малък е разделен от майка си,
срещнал е много трудности, понасял е безброй обиди.
На всичко отгоре и първата му любов се е самоубила.
Надявахме се да заживее нормално с теб.
Какво ли още ще се стовари на главата му?
Независимо от случилото се, ти го заряза най-безсърдечно!
Ин Джонг, защо просто не се съберете?
Навикай му се хубаво и се сдобрете. Така сте влюбените!
Лельо,
нямаш представа за какво говориш, а и не те засяга.
Мислиш, че не искам да се сдобрим?!
Мислиш, че не искам да бъда с него?
Ин Джонг…
Какво да направя, че се чувствам неуверена?
Как да спра да се страхувам от реалността?
Страхувам се, че сърцето на Йонг Ги все някога ще охладнее.
С риск да се подлъжеш отново, трябва да дадеш шанс на любовта.
Точно както си се доверила някога, трябва да се опиташ да повярваш сега.
Онзи мъж е виновен, животът ти да се обърне по този начин.
Г-жо Канг, може да съм виновна спрямо вас,
но някои неща не бива да бъдат изричани.
Защо трябва да бъда унижавана по този начин?
Не започнах тази връзка, за да страдам така.
Не се влюбих в теб,
за да страда сърцето ми!
Нека докато сме живи, пътищата ни никога повече да не се пресичат.
Кой си ти?
Пил сте.
Да, само малко.
По-добре е да си трезвен, ако искаш да говориш с Ин Джонг.
Само когато си пийна добивам достатъчно смелост.
Аз съм като чичо на Йонг Ги.
Ин Джонг ми е като племенница, затова смятам, че имам право да кажа нещо.
Не търси пътя насам, когато загубиш вяра.
Не създавай неприятности, заради вината, която изпитваш.
Приеми, че това ще бъде последната ви среща.
Ин Джонг!
Срамувам се да се изправя пред теб.
Не е нужно да го казваш.
Това е цената, която трябва да платя за грешката, която направих.
Трябваше и двамата да я платим,
а вместо това те оставих да понесеш целия товар.
Моят грях е по-голям.
Трябваше да прекратя всичко, веднага след като разбрах, че си женен.
Безразсъдството ми ме накара да продължа да упорствам.
Ин Джонг…
Как мога да поправя
онова, което ти сторих?
Премислям отново и отново и още не откривам отговора.
Ако наистина те е грижа за мен,
моля те, не идвай повече да ме виждаш.
Направих всичко възможно,
за да те забравя.
По-добре загърби съжалението, което изпитваш към мен.
Грехът да откраднеш тайно любов…
Докога ще плащаме?
Колко още?
Даже се плаша…
Никога повече не бива да се изправям пред теб.
Така трябва, да.
Това е земята, която е планирана за изграждането на Блу Скай Ризорт.
Подписахме договор за строителство с Майда Констракшън. Другото предстои.
Въпреки това обществената нагласа е обезпокоителна.
Ще има трудности при изкупуването на земята на дом "Надежда".
Понеже е дом за бедни,
се очакват протести и намеса на социални организации.
Предвидихме ли го? Имаме разрешение за разрушаването му!
С времето протестите ще стихнат.
Моля, гласувайте.
Трябва да се платят компенсации.
Ще трябва да продадат земите си,
ако влизат в рамките на комплекса.
Същият сте като баща си на млади години!
Дори законът да е на наша страна, нека правим нещата по-тихо.
Не се тревожете.
Решено е. Изчислете сумата за обезщетенията.
Да.
Какво има?
Столът на президента ти отива!
Когато става дума за бизнес, Йонг Ги е истински хамелеон.
Налага се да съм и малко лукав.
Малко по малко се разочаровам от предишното си аз, затова ме забрави.
За директор Хан ли пазиш вакантното място?
Не го ли забеляза? Авторитетното му излъчване?
Между другото, И Су Хуан се справяше невероятно на това място.
Имаш невероятно набито око!
Да. Ще тръгвам.
Добре.
Тръгвам!
Дом "Надежда"…
Каква ирония да те видя там.
Не бързай.
Вероятно знаете, че нямам много опит.
Не желая да ви обиждам, конгресмен Ким, но не искам
да ви завличам в калта, само защото прикривате "Те Хан Констракшън".
Чия мислите е заслугата
за събарянето на индустриалната зона и бедняшкото селище?
То е в следствие на наше споразумение с общината.
Да не би да се опитвате да ми кажете, че помощта ми не е необходима?
Обърнете се към И Су Хуан за полагащото ви се.
Не помагах на директор И Су Хуан, а на "Те Хан Констракшън".
Младежо, за да ръководите успешно бизнеса си,
трябва да знаете от коя страна е намазана филията с масло!
Арогантно копеле!
Кажи на секретарката да звънне веднага на И Су Хуан!
Къде е Ми Со?
Тя е на ски лагер.
Казах й, че си зад граница.
Така е по-добре.
Все пак стигнахме до тук.
Не знам защо не те пуснах по-рано.
Бях искрен, когато те молих за прошка. Сърцето ми е свидетел.
Ще поема своята отговорност и за Ми Со.
Ясно, ще изживееш остатъка от живота си в покаяние.
Не прекалявай с пиенето.
Отдавна не сме се чували.
Пристигнах вчера.
Кьонг Те, да се видим, когато имаш време.
Благодарение на теб, Ин Джонг, на баба Ок Хи ще й е топло през зимата.
Нищо особено. Не вярвах, че ще се зарадва толкова.
Свързахте ли се със собственика?
Не отговаря на обажданията ми. - Всичко ще се оправи.
Доброто му сърце няма да се промени от раз.
Тук е студено. Влизайте вътре.
Тази седмица ще дойда пак с леля Чан Сук.
Добре.
Не съм тук заради теб.
Тогава мога ли да попитам защо си тук?
Не мисля, че ще ти отговоря.
Освен това не е нужно да ти давам отчет.
Върви си!
Йонг Ги!
Казвай! Нали щеше да казваш нещо?
Съжалявам, че нараних чувствата ти.
Съжалявам.
Да, това е наистина важна дума.
И все пак, няма нищо по-удобно от това да кажеш "съжалявам".
Хората правят грешки
и смятат, че с едно обикновено "съжалявам" ще поправят нещата.
Ето защо мразя тази дума.
Затова спри да я повтаряш.
Нямам какво друго да кажа, освен, че съжалявам.
Какво по-различно да кажа, за да се почувстваш по-добре?
На Ин Джонг,
вече не вярвам на думите ти.
Няма да ме излъжеш отново.
Така е…
Каквото и да ти кажа, няма да ми повярваш.
Всичко ще прозвучи като оправдание.
Все още се чудя какво да правя с теб.
Но вече знам.
Ще продължа да се връщам.
Как мислиш?
Сигурно ще ти е неприятно.
Съвсем скоро ще разберем.
Значи това се случи с теб в клона в Сингапур?
В основни линии, президентът на "Те Хан Констракшън" те е използвал.
Не е толкова просто.
Взаимно се използвахме - единият имаше нещо, необходимо на другия.
Какви са плановете ти оттук нататък?
Всички прибързани решения биха довели до разочарование в бъдеще.
Ще помисля добре.
Надявам се, че няма да се отдадеш на болката.
Надявам се да възвърнеш непоколебимия си дух.
Аз…
Ако не се изправя срещу себе си, никога няма да се почувствам щастлив.
Може би, вече съм на път да го направя.
Не си мисли, че си останал сам.
Аз винаги ще съм до теб.
Наистина ли? Благодаря ти.
Какъв късмет.
Да, моля.
Директор И Су Хуан, конгресмен Ким е много разочарован.
Днес се срещна с Канг Йонг Ги.
Така ли? Нима?
Да.
Преди да отговоря на конгресмен Ким, ще говоря с Канг Йонг Ги.
Добре.
Сериозно, да вървим!
Ако започнем бизнес там, със сигурност ще направим пари…
Говоря сериозно!
Върнах се… - Ин Джонг, ела, седни!
Опитвам се да убедя чичо ти да отидем в Сеул.
И какво ще правите там?
Това не е скорошно решение…
Винаги съм мечтала за специално място, на което да живея.
Нали ще строят комплекс? Скоро ще изплатят обезщетенията.
Веднага щом получим парите, можем да започнем бизнес в Сеул!
Без мен.
Много ясно казах, че няма да дойда. Не харесвам Сеул!
Мразя блъсканицата, мразя мръсния въздух.
И не искам да започвам нищо с теб!
Забрави тогава!
Да отидем двете до Сеул!
Аз също не харесвам Сеул, лельо.
Ама и вие сте едни…
Пропускате толкова много, докато си седите тук удобно!
Колко още ще я карате така?
Не, че работата като доброволец не е за уважение,
но докога смяташ да се въртиш в старческия дом "Надежда"?
Уморена съм. Ще си лягам.
Лека нощ.
Виж я… Какво да правя с нея? Какво да правя с нея?
Разбирам, че с работата си в онзи дом лекува раните си,
но тя е още млада.
Трябва да помисли за живота си.
Обикаля наоколо и няма желание за нищо.
Докога ще стоиш безучастен?
Тя си знае най-добре.
Ще се върне към живота си, когато му дойде времето.
А ти каква компенсация ще вземеш?
Какво ще правиш, след като съборят пазара и затворят магазинчетата?
Кажи ми.
Колкото и да пия, не мога да се напия.
Сърцето ми сякаш ще изхвръкне,
а все още съм жив.
Защо?
Защо животът ми е такъв?
Защо?
Защо? Защо животът ми е такъв?!
Защо всички, които обичам,
си тръгват от мен?
Накрая…
дори баща ми умря заради мен.
Аз…
наистина го мразех.
Мразех баща си.
Мразех го, защото разби сърцето на майка ми.
Мразех го, задето беше против всичко, което исках да правя.
И най-вече мразех човека, който беше.
Но…
Ние наистина си приличаме.
Аз съм цял бащичко!
Затова промених мнението си.
Откакто забелязах тази своя страна,
се опитвам да я скрия.
Реших, че ще продължа да живея така.
В такъв случай какъв е баща ти - добър или лош човек?
Мисля, че ще ти дам отговор, който ще ти хареса.
Той беше баща, който обичаше своя син.
Добре съм…
Облегни се на мен, само за днес.
Да вървим!
Добре.
Изпий го. С малко кафе ще живнеш.
Така ли? - Добре, да се договорим.
Няма да проработи, дори да сключиш 100 сделки.
Негодник… все още се преструваш.
Досетих се веднага щом каза, че идваш в Америка.
Погледна ли те, виждам, че любовта си е отишла и е останала само раната.
Рана…
Времето ще излекува раната.
Тази жена изтръгна сърцето ми.
Затова трябва да я намеря.
Единствено тя може да го върне на мястото му.
Мислиш ли, че съм безсърдечен?
Приличам ли ти на луд?
Любовта не е свършила,
когато дори разделени
един от вас продължава да обича.
Йонг Ги, трябва да си я върнеш.
Ако обичам…
Щом обичам тази жена,
тя ще се върне при мен, нали?
Директор Чо е избягал с наемите и обезщетенията на всички!
Какво ще правим?!
Означава ли, че дом "Надежда" трябва да се премести?
Разбира се, че трябва да се премести, щом директор Чо е собственикът!
Тогава как ще получим обезщетенията си?!
Кой ще ни плати? Няма да позволим на "Те Хан Констракшън" да се измъкнат!
"Те Хан Констракшън"? Сигурни ли сте?!
Те ли стоят зад курорта?!
Лично го чух! Всички чухме, нали?
Така е. Така ни казаха строителите.
"Те Хан Констракшън" среща трудности.
Граждански протест срещу заповед за изселване.
Граждански протест срещу изграждането на Скай Блу Ризорт.
Появиха се усложнения.
Какво е станало?
Моля да дойдете в заседателната зала.
Сериозно ли е?
Това няма нищо общо с нас.
Подписахме договори с всички собственици.
Платихме депозит и на търговците, изплатихме и ненужни обезщетения.
Е какъв е проблемът? - Юридически всичко е наред.
Предизвестието ни е кратко.
Собственикът на земята бил задигнал всички компенсации.
Така пазарът е в много неприятна ситуация. Очаквам неприятности.
Сякаш нищо не върви гладко, откакто президентът се спомина.
Подходим ли мекушаво към ситуацията, тя ще се усложни.
Продължете с графика по освобождаване на терена.
И разпространете писмено изявление, че няма пак да изплащаме компенсации.
Обръщаме твърде много внимание на този въпрос.
Нека не губим повече време. Лично ще се заема с въпроса.
Преди да се влезе, е редно да се почука.
Няма да се задържам много.
И за какво е тази суматоха рано сутринта?
Явно конгресмен Ким е наистина разстроен.
Обещаното си е обещано, дори да е част от тайна сделка.
Не съм обещавал нищо. - Аз също!
Обещанието е на "Те Хан Констракшън".
Ти нямаш нищо общо с "Те Хан Констракшън" вече.
Тогава защо си още толкова разстроен?
Не ми казвай, че конгресмен Ким има нещо срещу теб?
Недоверчив си, също като баща си.
Най-накрая, след като поех поста му,
разбрах, че недоверието е основен принцип.
Дълго обмислях как трябва да защитавам поста си.
И все стигах до недоверието.
Позволи ми да повторя, уважи споразумението с конгресмен Ким.
Това е за доброто на фирмата.
Всеки друг опит ще бъде рискован.
Защо се замеси в тайни сделки? Защо не го направи открито?
Явно не си наясно как се прави бизнес.
В бизнеса все някога се случва да си притиснат до стената.
Можеш да спасиш компанията само, ако правиш и неприемливи неща.
Канг Йонг Ги, чуй ме внимателно,
"Те Хан Констракшън" не е семеен бизнес на семейство Канг.
Компанията е създадена с усилията на хиляди служители.
Двигател са тяхната страст и надежда.
Същото се отнася и за мен.
Отдадох й мечтите и младостта си.
Не искам да я видя изправена на ръба.
Не подценявай конгресмен Ким.
За да те повали, той ще постави всякакви клопки по пътя ти.
Значи трябва на всяка цена да си върна благоволението му?
Какво ще стане, ако откажа?
Добре.
Ще почакам да видя колко дълго ще трае тази твоя арогантност.
В момента излизам.
Моля те, проучи графика на конгресмен Ким.
Добре, обади ми се, когато получиш потвърждение.
Искаш ли да дойда с теб?
Сам ще се оправя с това.
Ти само се убеди, че финансирането е стабилно.
Добре, да действаме!
Да вървим всички!
Колкото по-богати, толкова по-нагли!
Да смятат, че няма да ни платят, след като са платили на собственика,
ще се разправят с нас!
Няма да им разрешим да построят тук курорт,
щом ще откраднат препитанието ни!
Ще видим кой кого! Заедно сме силни!
Да, разбира се!
Ще ни трябват три смени за стачката!
Трябва да работим, ако искаме да оцелеем…
Да сметнем набързо.
Тук има точно 75 магазина,
което прави… Чакай!
Три екипа по 25 магазина. По осем часа протест за всеки от тях.
Тъкмо щях да го кажа!
Елате всички!
Чичо…
"Те Хан Констракшън" е на Йонг Ги, нали?
В момента търговците от пазара подготвят организиран протест.
Да защитим прехраната си!
Ама, че шум…
Хората от пазара и дом "Надежда" вече обявиха официално стачката си.
"Те Хан Констракшън" - вън!
Какво ще правим сега?
Де да можехме да останем тук до пролетта.
Бъдещето ни не е никак розово.
Готови ли са всички? Да тръгваме!
Да защитим прехраната си! - Да я защитим! Да я защитим!
Отменете строежа незабавно! - Отменете го! Отменете го!
Защитете бездомните, спасете слабите!
Спасете ги! Спасете ги!
Предайте директор Чо!
Отменете строежа незабавно!
Отменете го! Отменете го!
Защитете бездомните, спасете слабите!
Спасете ги! Спасете ги!
Да ги защитим! - Да ги защитим!
Платете ни компенсациите! - Платете ги! Платете ги!
Отменете строежа незабавно!
Отменете го! Отменете го!
Да защитим прехраната си!
Да я защитим! Да я защитим!
Защитете бездомните, спасете слабите!
Спасете ги! Спасете ги!
Все още се чудя какво да правя с теб.
Но вече знам.
Това е дом за възрастни хора и инвалиди.
Изчакай да мине зимата… - Мислиш, че ще те послушам?
Ще излееш гнева си по този начин? Това засяга само нас.
Знам, че е жалко, но това е начинът да получа своето.
Ти си истински глупак.
Какво искаш да промениш с това?
Нищо не мога да променя, а и нямам желание.
Всичко, което искам, е да те измъчвам.
Каквото и да правя,
искам само да почувстваш същото като мен.
Как ще ме ядосаш?
Как ще ме натъжиш?
Бъди до мен.
Виж какво ми причини и живей с последиците.
Да, и аз съм от тези хора.
Ако не искаш пазарът да бъде веднага разрушен
и тези хора заради теб да останат на улицата преди зимата, ела с мен.
Присъедини се към компанията.
Ще ти уредя длъжност.
Смяташ, че ще приема предложението ти?
Не е важно какво мислиш ти,
важното е какво искам аз!
Обади ми се утре.
Не съм сменил номера си.
Платете ни компенсациите!
Платете ги! Платете ги!
Да защитим прехраната си!
Да я защитим! Да я защитим!
Платете ни компенсациите!
Платете ги! Платете ги!
Предайте директор Чо!
Предайте го! Предайте го!
Предайте директор Чо!
Предайте го! Предайте го!
Да защитим прехраната си!
Да я защитим! Да я защитим!
Защитете бездомните, спасете слабите!
Спасете ги! Спасете ги!
Компенсации! Компенсации!
Обединение!
Обединение! Обединение!
Компенсации!
Обединение! Обединение!
Компенсации!
Обединение! Обединение!
Аз ги насърчих за тези протести.
"Те Хан Констракшън" ще клекнат и ще те потърсят отново.
А ти само трябва да спазиш уговорката ни.
Директор И,
кой е човекът, който може да спаси компанията, да я предпази от фалит?
Няма ли да сте вие?
Това недоносче с жълто около устата,
се държи твърде арогантно.
Колко още ще продължава това? Ще му позволите ли да се разпорежда?
Не се ли блъскахте достатъчно при стария президент?
Съберете нещо за себе си от плодовете.
Няма нужда да се чувствате неудобно.
Дните на този самовлюбен хлапак са преброени.
Какво ще стане с дом "Надежда"?
Сякаш се разиграва истинска война за това малко парче земя.
Нещата се сменят буквално за една нощ!
Това му е лошото да си беден…
Проклети да са тези кучи синове от "Те Хан Констракшън".
Да фалират дано!
Какво искаш?
Баща ти се отиде неочаквано,
а Джу Ран и шуреят ти се разведоха…
Все още се чувствам неудобно при мисълта,
че сме оставени на твоя издръжка.
Смей се колкото си искаш.
Само парите ми останаха.
Но разбирам, че си на път да сринеш компанията.
Секретарката ме информира,
че проектът за курорта се отразява на акциите на компанията.
Какво възнамеряваш да направиш по въпроса?
Ще загубим всичко, ако се провалим!
Не се притеснявай, няма да те оставя да мизерстваш.
От утрешната преса ще научиш, за ново покачване на акциите.
Негодник, дори не отговаряш на обажданията ми.
Не вдига? Не вдига телефона дори на чичо си?
Какво му стана? Какво го промени толкова?
Да не е пострадал с главата нещо?!
Бих казала, че има нещо общо с Ин Джонг.
Хлапак… един мъж би го приел. Явно е съдба. Какво повече търси?
Дали са си обещание, да бъдат заедно завинаги!
Кой не би полудял, ако въпреки това го зарежат?!
Чичо, мисля си.
Без значение дали се отнася за пазара или дома,
единствено ти можеш да спасиш положението.
Вземи влака за Сеул и иди да видиш Йонг Ги.
Не му се нахвърляй като го видиш. Опитай се да го убедиш.
Помоли го да разбере положението, в което се намираме.
Може да се е променил, но по душа е добър човек!
Всичко това е временно, заради станалото с Ин Джонг!
На някои неща просто не им е писано. Какво още иска? Нехранимайко!
Бъди до мен.
Виж какво ми причини и живей с последиците.
Да, и аз съм от тези хора.
Ако не искаш пазарът да бъде веднага разрушен
и тези хора заради теб да останат на улицата преди зимата, ела с мен.
Време е.
Какво решихте?
Разрушете го.
Не е като в дома, но ще трябва да останеш временно там.
Добре… - Ще минем после да те вземем.
Не е важно какво мислиш ти, важното е какво искам аз…
Изчакайте.
Канг Йонг Ги, не можеш да продължиш да ме измъчваш.
Но ако това е единственият начин да се почувстваш по-добре,
тогава продължавай да ме измъчваш.
Гледахте БОЛЕЗНЕНА ЛЮБОВ
= Епизод 11 =
Превод: Kalinko Редакция: mira71 и mrnkaloto
Eastern Spirit ® 2011